96/217/EY: Komission päätös, tehty 8 päivänä maaliskuuta 1996, kolmansissa maissa siemenviljelmillä suoritettujen viljelystarkastusten vastaavuudesta ja kolmansissa maissa tuotettujen siementen vastaavuudesta tehdyn neuvoston päätöksen 95/514/EY muuttamisesta



Virallinen lehti nro L 072 , 21/03/1996 s. 0037 - 0038



KOMISSION PÄÄTÖS, tehty 8 päivänä maaliskuuta 1996, kolmansissa maissa siemenviljelmillä suoritettujen viljelystarkastusten vastaavuudesta ja kolmansissa maissa tuotettujen siementen vastaavuudesta tehdyn neuvoston päätöksen 95/514/EY muuttamisesta (96/217/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 16 artiklan 1 kohdan b alakohdan, ottaa huomioon öljy- ja kuitukasvien siementen pitämisestä kaupan 30 päivänä kesäkuuta 1969 annetun neuvoston direktiivin 69/208/ETY (2), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 15 artiklan 1 kohdan b alakohdan, ottaa huomioon kolmansissa maissa simenviljelmillä suoritettujen viljelystarkastusten vastaavuudesta ja komansissa maissa tuotettujen siementen vastaavuudesta 29 päivänä marraskuuta 1995 tehdyn neuvoston päätöksen 95/514/EY (3), sekä katsoo, että päätöksessä 95/514/EY neuvosto määrittelee, että tietyissä maissa tiettyjen lajien siemenviljelmillä suoritetut viljelystarkastukset täyttävät direktiiveissä 66/401/ETY ja 69/208/ETY säädetyt edellytykset, päätöksessä 95/514/EY neuvosto määrittelee, että tietyissä kolmansissa maissa tuotettujen tiettyjen lajien siemenet vastaavat yhteisössä tuotettuja vastaavia siemeniä, tiettyjen lajien osalta nämä määritykset sisältävät Slovenian ja Etelä-Afrikan, Sloveniassa voimassa olevien sääntöjen ja niiden soveltamistavan tutkiminen on osoittanut, että direktiiveissä 66/401/ETY ja 69/208/ETY lueteltujen lajien osalta kuvaillut viljelystarkastukset täyttävät näiden direktiivien liitteessä I määrätyt edellytykset ja että Sloveniassa korjattuja ja tarkastettuja siemeniä koskevat edellytykset antavat samat takuut siementen ominaispiirteiden, tunnistetietojen, tutkimisen, merkitsemisen ja tarkastuksen osalta kuin ne edellytykset, joita sovelletaan tällaisiin yhteisössä korjattuihin ja tarkastettuihin siemeniin, Etelä-Afrikka on hiljattain hyväksytty OECD:n kansainvälisessä kaupassa käytettävään lajikkeiden varmentamisjärjestelmään maissin ja durran osalta, tämän vuoksi Etelä-Afrikkaa koskevat erityisedellytykset olisi poistettava, Slovenian osalta voimassa olevaa vastaavuutta olisi laajennettava vastaavasti, ja tässä päätöksessä määrätyt toimenpiteet ovat maataloudessa, puutarhanviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan neuvoston päätös 95/514/EY seuraavasti: 1. Lisätään "66/401/ETY" ennen kohtaa "66/402/ETY" ja lisätään "69/208/ETY" kohdan "66/402/ETY" jälkeen päätöksessä olevan liitteen osassa I olevassa Sloveniaa koskevassa kohdassa. 2. Poistetaan A4 ja B9 kohta päätöksessä olevan liitteen osasta II. 2 artikla Tämä päätös on osoitettu kaikille jäsenvaltioille. Tehty Brysselissä 8 päivänä maaliskuuta 1996. Komission puolesta Franz FISCHLER Komission jäsen (1) EYVL N:o 125, 11.7.1966, s. 2298/66 (2) EYVL N:o L 169, 10.7.1969, s. 3 (3) EYVL N:o L 296, 9.12.1995, s. 34